קיפר מור

קיפר רוברטו פרנסיסקו מור (באנגלית: Kieffer Roberto Francisco Moore; נולד ב-8 באוגוסט 1992) הוא כדורגלן ולשי, המשחק בעמדת החלוץ בבורנמות', ובנבחרת ויילס.

== קריירה ==
=== קריירת מועדונים ===
מור נולד בטורקי, עיירה במחוז דבון. ב-18 באוגוסט 2012, ערך מור את הופעת הבכורה שלו בטרורו סיטי (קבוצה מהליגות הנמוכות באנגליה) בתבוסה 1–2 מול בילריקאי טאון. מור כבש את השער הראשון שלו עבור טרורו כעבור שבוע בתיקו 1–1 מול סולסברי סיטי. במהלך השנה כבש מור שבעה שערים בשבעה משחקים בינואר, ובתחילת פברואר 2013, הוכרז כי מור אמור להצטרף למועדון דורצ'סטר טאון.<ref></ref>

מור הצטרף לדורצ'סטר טאון ב-11 בפברואר 2013, כשחתם על חוזה ל-18 חודשים,<ref></ref> והופיע ביום למחרת בניצחון 2–3 על באת' סיטי.<ref></ref>

באותה תקופה, מור שילב את הקריירה שלו מחוץ לליגה עם משרות ציבוריות כגון: מציל ומאמן אישי.<ref></ref>

בסוף יוני 2013, הצטרף מור לקבוצת יאוביל טאון בטרום העונה.<ref></ref>

ב-6 באוגוסט 2013, מור ערך את הופעת הבכורה שלו ביאוביל כמחליף בדקה ה-82 בניצחון 1 - 0 על סאות'אנד יונייטד, במסגרת גביע הפוטבול ליג.<ref></ref> ב-14 בספטמבר 2013, ערך מור את הופעת הבכורה שלו בצ'מפיונשיפ נגד שפילד ונסדיי כמחליף בדקה האחרונה למשחק.<ref></ref>

ב-11 בינואר 2014, כבש מור את שער הבכורה שלו במסגרת הליגה בהפסד 1–2 לברנלי.<ref></ref>

העונה הראשונה של מור בצ'מפיונשיפ הסתיימה עם פציעה, מה שגרם לו להחמיץ את שלושת המשחקים האחרונים של יאוביל, שבסופו של דבר לא הצליחו להימנע מירידה חזרה לליגה השלישית באנגליה.

ב-3 באוגוסט 2015, חתם מור על חוזה לשנה במועדון ויקינג הנורווגית.<ref></ref>

ב-18 בינואר 2016, חתם מור במועדון פורסט גרין רוברס, מהליגה החמישית באנגליה.<ref></ref>

את הופעת הבכורה שלו במועדון ערך ב-23 בינואר 2016, כששיחק כמגן מרכזי בניצחון 1–0 מול בריינטרי טאון. מור עזר לפורסט גרין רוברס להיכנס לפלייאוף לאחר שהקבוצה סיימה שנייה בליגה, אך נשללה ממנו ההזדמנות להופיע בגמר בהפסד הקבוצה לגרימסבי טאון, לאחר שהתפוצץ לו התוספתן.<ref></ref>

ב-17 בנובמבר 2016, הצטרף מור לטורקי יונייטד בהשאלה למשך 28 יום.<ref></ref> ואף כבש שער שוויון בדקה ה-88 למשחק, בהופעת הבכורה שלו בתיקו 1-1 נגד רקסהאם.<ref></ref> כבר בהופעתו השנייה הוא כבש את השלושער הראשון בקריירה, בניצחון 3–0 על סוליהאל מורס.<ref></ref>

ב-14 בינואר 2017, מור חתם על חוזה ל-18 חודשים במועדון איפסוויץ' טאון תמורת 10,000 לירות שטרלינג.<ref></ref>

ב-21 בינואר 2017, ערך מור את הופעת הבכורה שלו במועדון כמחליף בהפסד 0–2 להאדרספילד טאון.<ref></ref>

ב-10 ביולי 2017, הצטרף מור לרות'רהאם יונייטד בהשאלה עד לסיום העונה.<ref></ref>

ב-12 באוגוסט 2017, הוא כבש שלושער בהופעת הבכורה שלו בבית בניצחון 5–0 מול סאות'אנד יונייטד.<ref></ref>

ב-8 בינואר 2018, חתם מור במועדון בארנסלי על חוזה עד שתקף שנת 2021.<ref></ref>

ב-20 בפברואר 2018, מור כבש את שערו הראשון בבארנסלי בתבוסה 1–2 מול בורטון אלביון. <ref></ref>

בעונתו השנייה של מור עם בארנסלי, מור התגלה כחלוץ הפותח של המאמן והופיע 31 משחקים, מתוכם כבש 17 שערים. ב-9 בפברואר 2019 היה מור מעורב בהתנגשות אווירית עם מגן ג'ילינגהאם ונפצע בראשו, טופל על הדשא במשך עשר דקות ובהמשך נלקח לבית החולים.<ref></ref> ב-28 בפברואר 2019, דווח כי יחמיץ את המשך העונה בשל פציעה זו, אך הוא שב לשחק עוד באותה עונה, ב-26 באפריל, מול שרוסברי טאון.

ב-24 באפריל 2019, היה מור אחד מחמשת שחקני בארנסלי שנבחרו בקבוצת השנה של ה-PFA לליגה השלישית באנגליה.<ref></ref>

ב-5 באוגוסט 2019, מור חתם במועדון ויגאן את'לטיק לשלוש שנים בסכום לא ידוע.<ref></ref>

ב-2 בנובמבר 2019, כבש מור את שערו הראשון שלו במועדון מול סוונסי סיטי.<ref></ref>

ב-13 באוגוסט 2020, מור חתם במועדון קארדיף סיטי.<ref></ref>

ב-31 בינואר 2022 חתם בבורנמות' תמורת 5 מיליון פאונד.

ב-3 במאי 2022 עלה עם בורנמות' לפרמייר ליג בניצחון 0–1 על נוטנגהאם פורסט.

=== קריירה בינלאומית ===
במאי 2019 קיבל מור את הזימון הראשון שלו לסגל נבחרת ויילס.<ref></ref> ב-10 באוקטובר 2019 כבש מור את שערו הבינלאומי הראשון, במסגרת מוקדמות יורו 2020, מול נבחרת סלובקיה.<ref></ref>

במאי 2021, מור נבחר לסגל של ויילס ליורו 2020.<ref></ref>

ב-12 ביוני 2021, כבש מור את שער השוויון במשחק הפתיחה של ויילס ביורו 2020 מול נבחרת שווייץ.<ref></ref>

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני בורנמות'
קטגוריה:כדורגלני ויגאן את'לטיק
קטגוריה:כדורגלני איפסוויץ' טאון
קטגוריה:כדורגלני רות'רהאם יונייטד
קטגוריה:כדורגלני בארנסלי
קטגוריה:כדורגלני קארדיף סיטי
קטגוריה:כדורגלני ויקינג
קטגוריה:בריטים שנולדו ב-1992